Cinisme, lucidesa i melodrama

Aquest salt mortal que proposa José Sanchis Sinisterra és complex. Per això, els mateixos actors han de saber en quin registre es troben els seus personatges a cada escena. Perquè si n'hi ha, com els policies, que no poden ser més que pura guasa per beneits i prepotents amb perles com ("per a la policia de la democràcia el principal és la imatge") hi ha altres que transmuten. Bartolomé (una picada d'ullet per a compis perquè si s'ha adoptat aquest nom és perquè en català, és Bartomeu que és quasi clavat al Prometeu, que pateix lligat en una torre com una bèstia se li menja el fetge) es mou entre el cinisme, la lucidesa i el melodrama. Al cor li agrada escoltar-se molt però no acaben de trobar cap solució; i alguns es deixen comprar per un aparell amb més gigues de potència. El gir també es produeix entre la periodista que aixeca la llebre enviant un twit i l'experimentada de Tele Capsa (que no Caspa, que confonen en dir-li, sovint). 

Els jocs de paraules serveixen per estirar riures amb gags ben trobats i també per demostrar la perversió del llenguatge (com allò de demostrar que els anti-disturbis, en realitat, són elements indispensables per a la rebel·lió). L'obra juga amb tants tons que costa entendre cap a on avança. I acaba amb un esclat quasi imprevisible. Bon cop d'efecte a escena, però sobretot de gir dramàtic que evidencia que el Poder quan no pot desanimar un rebel, hi passa per sobre sense valorar efectes col·laterals.
La peça evita el pamflet, tot i cridar consignes; evita el melodrama, tot i fer plorar el pare quan veu que la filla, aparentment, segueix sense saber plorar; i no es queda amb la comèdia fàcil perquè el discurs és un crit d'alerta a la situació paradoxal del moment social (ni una referència al "tema" nacional). Hi ha moment per a la redempció com amb el càmera que entén el valor de l'intent de suïcidi de Bartolomé i decideix permetre-li una mort digna. La pau arriba amb el sirtaki (tota una picada d'ullet a la població grega que ha estat dels primers en patir les inclemències de la crisi). Però és un instant d'acord momentani. Que qualsevol altre episodi el supera i l'esborra. La labor del públic és destriar què hi ha de denúncia i què de burla. Tot i així, no s'acaba de separar l'oli de l'aigua.
Jordi Bordes. Recomana, 20 juliol 2014.

______________________________________________________ 
Globalitat criminal

El suïcidi del jubilat grec Dimitris Khristulas, que a l'abril de 2012 s'engegà un tret al cap davant del Parlament del seu país, inspirà al dramaturg José Sanchis Sinisterra una tragicomèdia que reinventa en termes contemporanis el mite de Prometeu. Bartolomé encadenado es titula i s'ha estrenat al teatre Grec amb direcció d'Antonio Simón.Com el Dimitris d'Atenes, que renuncià a sobreviure cercant menjar entre les deixalles dels contenidors, Bartolomé (Lluís Soler), desposseït de tot, va anunciar que també se suicidaria l'endemà després d'encadenar-se dalt d'una torre d'un pont en construcció. I les hores que falten per l'autoimmolació, les utilitzarà l'encadenat per fer pedagogia sobre l'opressió i els crims que el sistema capitalista global no pot deixar de perpetrar per conservar i enfortir el seu poder.

Sanchis Sinisterra sap pulsar la corda satírica quan convé. I a Bartolomé encadenado aquesta serà la que es podrà escoltar al llarg de la història, endolcida per la jovialitat en el desenllaç i en alguna peripècia personal, com la del càmera de TV (Xavier Ruano), i del tot vitriòlica pel sarcasme contra dos policies (Tilda Espluga i Bernat Quintana), molt imbuïts dels tics de quan, actuant en qualsevol incidència, se sentien els reis del mambo.

La fidelitat al "drama satíric" que s'imposà el dramaturg, confessada per ell mateix en el programa de mà, obligava, penso, a més cauteles en les intervencions del protagonista, atès que a un suïcida no li escau la desimboltura burlesca, ni a una tragicomèdia l'esgarip dolorós que vol commoure l'ànim de l'espectador. L'autor, però, a qui li sobren hores de vol, va trobar una fòrmula hàbil, barreja del tòpic i d'una retòrica populista, per fer parlar Bartolomé amb el to seriós però distès que reclama el gènere. En aquest registre, Lluís Soler es mou confortablement parlant de les maldats dels sistemes econòmics i financers, capaços d'enfonsar en la misèria i la desesperació persones i famílies senceres. I de les seves paraules es dedueixen les calamitats pels qui ensopeguin en la dissort, pels qui no han estat prou previsors o no han sabut llegir prou bé les lletres petites ni, doncs, les trampes mortals que amaga el vell i pervers camuflatge tipogràfic.
El llenguatge de Bartolomé encadenado també funciona amb naturalitat en el llarg diàleg amb el cor —14 joves llicenciats de l'Institut del Teatre— que ha vingut a solidaritzar-se amb l'heroi de la torre. És una colla d'indignats que no s'adreça a un destí inabastable sinó que clama per les mateixes maldats denunciades per Bartolomé. I aquest aprofita l'avinentesa per demanar als joves un compromís: "Que se rompan las cadenas y apaguen las pantallas", diu, exigint que actuïn i que no malgastin tant de temps davant la televisió o l'ordinador.

La direcció del retrobat Antonio Simón crec que ha estat força desigual: bon planejament de conjunt, poca atenció al treball dels intèrprets, sobretot, al de Manel Barceló, un Hermes molt per sota de les aptituds de l'actor. Les millors actuacions, les de les actrius Tilda Espluga, Maria Molins —una reportera filla de Bartolomé— i la periodista Montse Vellvehí. 

Joan-Anton Benach. La Vanguardia, 22 juliol 2014

______________________________________________________
Pànic a l'amfiteatre

Ningú és heroi. Aquesta, sí, és la millor aproximació contemporània a la tragèdia grega.

Si hi ha una pedra a la sabata en el festival Grec d'avui és haver de programar teatre a l'amfiteatre Grec. Perquè les produccions que es fan per Catalunya no s'adiuen a l'espai. I les que es poden veure en altres festivals a l'aire lliure pequen, sovint, d'un aire de gesticulació exagerada que millor evitar-lo. La solució per Ramon Simó ha estat la de fer encàrrecs. L'any passat, 100 femmes (teatre social a mig camí de la coreografia suggeridora) encara va salvar els mobles. Més dramàtic va ser l'experiment de tres escoles teatrals europees (Utopies). Enguany, s'ha cedit la responsabilitat a l'equip Sanchis Sinisterra-Antonio Simon. D'entrada, s'han llançat de cap a actualitzar Prometeu, deien (un altre risc notable perquè la inauguració amb aquest títol el 2010 va ser de les més fredes que es recorden).

L'autor és un gran amant de barrejar gèneres: comèdia, drama, tragèdia... Així els personatges salten de la caricatura més desbarrada (els policies doctes en antropologia i retòrica, deien, uns personatges que interpreten amb diversió Tilda Espluga i Bernat Quintana, o la periodista necessitada de notorietat —la vis còmica de Vellvehí excel·leix, de nou—) amb el drama social d'un home que decideix fer visible la seva derrota perquè altres facin cabal que tothom està encadenat pel sistema (Lluís Soler presenta un geni mig embogit) i que es troba la filla (Maria Molins, vol ser justa i ferma però acaba sent dèbil)en el darrer moment. El càmera decideix sumar-se al cor i donar veu i nom, amb el risc que mai s'emeti el seu reportatge. Xavier Ruano és aquest utòpic, que de sobte veu la llum i trenca amb tot. L'èxtasi es balla amb un sirtaki. Per fi, el cinisme i l'estratègia del poder, encarnat en un fred Hermes (Manel Barceló): quan no s'aconsegueix dominar l'element rebel s'hi passa per sobre.

La peça roda d'una manera molt àgil durant bona part de l'obra, exposant veritats en forma de titulars o d'eslògan per convocar noves marees. També mostrant les febleses del poble, adormit per la tecnologia. Ningú és heroi. Aquesta, sí, és la millor aproximació contemporània a la tragèdia grega. Els salts de gèneres sense xarxa amb l'esclat final, deixa molt desemparada l'audiència, que no entén el to en què s'ha d'escoltar. Un tutti frutti, qui sap, si per provar d'amagar el pànic a l'amfiteatre.

Jordi Bordes. El Punt Avui, 22 juliol 2014

______________________________________________________
Una denúncia del poders fàctics

Una clara denuncia de los poderes fácticos que nos han llevado a la actual crisis, a este importante y peligroso paso atrás en todas las conquistas sociales y humanitarias de las últimas décadas. Un frívolo aleteo del frente monetario internacional puede suponer una crisis catastrófica para la clase media, que es quien sustenta, garantiza y mantiene el equilibrio y la esperanza de una sociedad. La permanente y ciega codicia de los poderosos ha provocado esta crisis de consecuencias aún imprevisibles que amenaza directamente a la gran clase media y trabajadora europea, el gran logro del final del siglo XX. La parte baja de esta clase media se va hundiendo en la precariedad y la pobreza, mientras la clase media-alta de esta clase media lucha por ir saliendo adelante empobrecida. El capital especulativo, de enriquecimiento rápido y por naturaleza amoral y sin ética, priva sobre el capital productivo que es el que crea riqueza colectiva. Las consecuencias a corto y largo plazo serán catastróficas. Por esa razón es imprescindible reaccionar, cubrirse contra las demagogias y actuar colectiva e individualmente desde abajo hacia arriba. Remodelar una democracia pervertida, a base de transparencia y descubriendo y castigando a los corruptos, legal y-o socialmente.

Todo esto está en el texto de José Sanchis Sinisterra, uno de los mejores dramaturgos y hombres de teatro actuales. Un jubilado hiperactivo, que acudió a esta sesión de estreno, saliendo a saludar junto a los actores y el equipo técnico. Partiendo del Prometeo encadenado de Esquilo, realiza un ejercicio de estilo en el que se mezclan la estructura de la tragedia griega con la del drama satírico, menos conocido, pero del que Aristófanes sería su mejor representante. Sanchis lo define como una comitragedia, un nuevo género teatral.

Partiendo del reciente trágico-épico e impresionante auto-anunciado suicidio de un jubilado griego, Dimitris Christoulas, ante el Parlamento de Atenas, el director del Grec, Ramón Simó y el director de teatro Antonio Simón propusieron a su maestro José Sanchis Sinisterra la creación de un texto que denunciará la situación social y económica actual.  Dos años cociendo a fuego lento hasta su estreno, ayer en el Grec. En escena siete actores, comandados por dos de los mejores actores catalanes actuales, Lluis Soler (Bartolomé) y Manuel Barcelo (Hermes, el emisario del poder) y un coro de catorce personas surgido de los graduados del Institut del Teatre que han trabajado duramente durante más de tres meses. Una escenografía, diseñada por Ramón Simó, centrada en una base de puente a medio construir de ocho metros de altura, sobre la cual se encadena Bartolomé y desde donde pretende suicidarse. Sobre la rocosa pared del fondo del Grec unas soberbias proyecciones diseñadas por Joan Rodón.

Esta iniciativa con espíritu de continuidad, nace como un proyecto pedagógico profesional del Grec y del Institut del Teatre. Con medios limitados y con el esfuerzo y la solidaridad de todos se ha conseguido este espectacular montaje de teatro social y de denuncia, que pretende concienciar y provocar una crisis de conciencia, a la vez que denuncia la pasividad de una sociedad perdida en la comunicación (incomunicación) virtual, de unos medios de comunicación cada vez más serviles al poder y a las audiencias masivas y la manipulación de unos y otros a una sociedad que se resiste a pensar y actuar por si misma.

En mi modesta opinión el texto, indiscutiblemente bien hilvanado, peca un poco de discursivo en algunos momentos y noto a faltar este punto de pasión, de emoción, en un coro (creo que es un problema de concepto, de discutible diseño sonoro) que no acaba de representar a los jóvenes actuales. Ni en las manifestaciones contra la ley Wert, ni en las de solidaridad con el colectivo de Can Vies, por citar dos ejemplos distintos, sonaba nada similar a estos cánones, ni a las canciones del espectáculo. Con todas sus contradicciones, los raps, el hip hop, los eslóganes y los cánones, nada de sones melódicos, sonaban más contundentes.  

Un espectáculo que mueve a una positiva polémica. Un proyecto y un esfuerzo que merece aplauso y continuidad. Citados ya Soler y Barceló, gran “Duelo de Titanes escénicos”, destacar el buen trabajo de Tilda Espluga y Bernat Quintana, como los “filosóficos” policías (“esto es un acto de proyección simbólica, colega”), uno de los mejores aciertos de la obra, a María Molins, reportera-star televisiva de TVCapsa, con su camarógrafo, Xavier Ruano,  Montse Vellvehí, que compone una divertida reportera de la emisora alternativa CañaDigital y el incansable y permanente trabajo de los entregados actores y actrices del coro.
Ferran Baile. Recomana, 19 juliol 2014.

______________________________________________________ 

